Kvernøya

Kvernøya er ei øy i Flatanger kommune i Trøndelag.Kvernøya på Norgeskart.no fra Statens kartverkKvernøya ; yr.no  Øya måler 5,1 kvadratkilometer og er Flatangers største. De nordlige og østlige delene består for en stor del av kupert, skogbevokst terreng, mens det i vest og sør er mer snaufjell, lyng- og myrområder og dessuten jordbruksarealer. Høyeste punkt er Kvernøyfjellet (144 moh). 

Det er funnet spor etter bosetning her tilbake til yngre steinalder. Den nevnes første gang i skriftlige kilder i lensreknskapet i 1557.  Under og like etter andre verdenskrig bodde det ca. 80 mennesker på øya og hovednæringene var fiske og jordbruk, gjerne drevet i kombinasjon. Det ble bygd en større steinkai på vestsida av øya tidlig på 1950-tallet, og i 1957 fikk innbyggerne elektrisk kraft. Det ble anlagt ny vei (om lag 3 kilometer) og nytt havneanlegg (kai og molo) på Kvernøya i 1980-81. Dette havneanlegget ligger på øyas sørside. I årene ca. 1980-1990 hadde den også fast rutebåtforbindelse. Sist på 1980-tallet kom det elg til Kvernøya, og i 1999 ble øya eget elgvald.
 Referanser 

Kategori:Øyer i Flatanger
Kategori:Bosetninger i Flatanger